ഡി.ആര്.എസ്. എന്നാല് ഡോണ്ഡ് റിവ്യു സഞ്ജു മലയാളി താരത്തിന്റെ ക്യാപ്റ്റന്സിയെ വിമര്ശിച്ചു മുന് താരം Begin typing your search... X ഇന്ത്യന് പ്രീമിയര് ലീഗില് കൊല്ക്കത്ത നൈറ്റ് റൈഡേഴ്സിനെതിരായ നാണംകെട്ട പരാജയത്തേടെ രാജസ്ഥാന് റോയല്സ് പുറത്തായതിനു പിന്നാലെ നായകന് സഞ്ജു സാംസണെ അതിരൂക്ഷമായി വിമര്ശിച്ചു ഇന്ത്യന് മുന് താരം ആകാശ് ചോപ്ര രംഗത്ത്. ആര്ക്കും മനസ്സിലാക്കാനാകാത്ത ക്യാപ്റ്റന്സിയാണ് സഞ്ജുവിന്റേതെന്നും ടീമില് വരുത്തുന്ന മാറ്റങ്ങളെക്കുറിച്ച് ക്യാപ്റ്റനു പോലും അറിവില്ലെന്നും ചോപ്ര പരിഹസിച്ചു. ഈ സീസണില് ഇത്രത്തോളം മാറ്റം വരുത്തിയ മറ്റൊരു ടീമില് ഇല്ലെന്നും ചോപ്ര കുറ്റപ്പെടുത്തി. അവസാന ലീഗ് മത്സരത്തില് കൊല്ക്കത്ത നൈറ്റ് റൈഡേഴ്സിനോട് 86 റണ്സിന്റെ കൂറ്റന് തോല്വിയാണ് രാജസ്ഥാന് വഴങ്ങിയത്. ക്യാപ്റ്റനെന്ന നിലയില് സഞ്ജു വരുത്തിയ ചില ബോളിങ് മാറ്റങ്ങള് ടീമിന്റെ തോല്വിക്കു കാരണമായെന്നും ചോപ്ര കുറ്റപ്പെടുത്തി. സഞ്ജു കൈക്കൊണ്ട ചില തീരുമാനങ്ങള് മനസിലാക്കാന് വളരെ ബുദ്ധിമുട്ടുള്ളവയായിരുന്നു. നിര്ണായക സമയത്ത് കൈക്കൊണ്ട ചില തീരുമാനങ്ങളെല്ലാം ചോദ്യമുയര്ത്തുന്നു. ഡി.ആര്.എസ്. ഉപയോഗിക്കുന്നതില് സഞ്ജു തീര്ത്തു പരാജയമാണ്. ഡിആര്എസ് എന്നാല് ഡോണ്ട് റിവ്യൂ സഞ്ജു എന്നാണെന്ന് തോന്നിപ്പോകും ചോപ്ര പറഞ്ഞു. ഈ സീസണിലുടനീളം സഞ്ജുവിന്റെ റിവ്യൂ തീരുമാനങ്ങള് ദയനീയമായിരുന്നെന്നും റിവ്യൂ തീരുമാനങ്ങളില് സഹായിക്കുന്ന മികച്ച സ്ഥാനമാണ് വിക്കറ്റ് കീപ്പര് എന്ന നിലയില് അദ്ദേഹത്തിന് ഫീല്ഡില് ലഭിക്കുന്നതെന്നും എന്നിട്ടും ഫലമുണ്ടായില്ലെന്നും ചോപ്ര പറഞ്ഞു. TAGS: Popular X TAGS: